वेस्टइंडीज को 6 विकेट से हराया, सेमीफाइनल के करीब पहुंची टीम
India Women vs West Indies Women Live Cricket Score Update. Follow ICC Women's T20 World Cup 2023 Latest News, Videos and Updates On Dainik Bhaskar (दैनिक भास्कर)
हरमनप्रीत की कप्तानी वाली टीम इंडिया ने साउथ अफ्रीका में चल रहे विमेंस टी-20 वर्ल्ड कप में वेस्टइंडीज पर 6 विकेट की आसान जीत दर्ज की। यह भारत की टी-20 क्रिकेट में वेस्टइंडीज पर लगातार आठवीं जीत है। यह भारत की इस वर्ल्ड कप में लगातार दूसरी जीत है। इस जीत के साथ ही भारतीय टीम सेमीफाइनल के करीब पहुंच गई है। भारत का अगला मुकाबला 18 फरवरी को इंग्लैंड से होगा।
केप टाउन के मैदान पर वेस्टइंडीज ने टॉस जीतकर पहले बैटिंग करते हुए 20 ओवर में 6 विकेट पर 118 रन बनाए। टीम की ओर से स्टेफिनी टेलर ने सबसे ज्यादा 42 रन बनाए। जबकि शेमाइन कैंपबेल ने 30 रन का योगदान दिया। वहीं, कप्तान हेली मैथ्यूज (2 रन) जल्दी आउट हो गईं। दीप्ति ने सबसे ज्यादा तीन विकेट लिए। वे प्लेयर ऑफ द मैच चुनी गईं।
जवाब में टीम इंडिया ने 4 विकेट खोकर 19वें ओवर में जीत के लिए जरूरी रन बना लिए। कप्तान हरमनप्रीत कौर और रिचा घोष की अर्धशतकीय साझेदारी ने इस जीत में अहम भूमिका निभाई। दोनों ने चौथे विकेट के लिए 72 रन जोड़े। कौर ने 33 और रिचा घोष ने 44 रन बनाए।
वेस्टइंडीज की ओर से करिश्मा रामहरक ने दो विकेट लिए। जबकि हेली मैथ्यूज और चिनेले हेनरी को एक विकेट मिला।
मैच ब्रीफ
शेफाली-मंधाना ने दिलाई तेज शुरुआत
ओपनर शेफाली वर्मा और स्मृति मंधाना ने टीम इंडिया को तेज शुरुआत दिलाई। भारतीय टीम ने शुरू के दो ओवर में 28 रन बना डाले, हालांकि यह जोड़ी ज्यादा देर टिक नहीं सकी और मंधाना 32 रन के टीम स्कोर पर पवेलियन लौट गईं। वहीं, शेफाली वर्मा ने 28 रनों की पारी खेली।
ऐसे गिरे भारत के विकेट 
अब देखिए वेस्टइंडीज की पारी...
विंडीज ने दिया 119 रन का टारगेट, दीप्ति के 100 विकेट पूरे
वेस्टइंडीज ने भारत को 119 रन का टारगेट दिया। भारतीय टीम की ओर से स्पिनर दीप्ति शर्मा ने तीन विकेट लिए। उनके टी-20 इंटरनेशनल में 100 विकेट हो गए हैं। दीप्ति ने एफी फ्लेचर (0 रन), स्टेफिनी टेलर (42 रन) और शेमाइन कैंपबेल (30 रन) के विकेट लिए। दीप्ति के अलावा रेणुका और पूजा वस्त्राकर को एक-एक विकेट मिला।
ऐसे गिरे वेस्टइंडीज के विकेट
टेलर-कैंपबेल ने 73 रन जोड़े
कप्तान हेली मैथ्यूज के जल्दी आउट होने के बाद स्टेफिनी टेलर और शेमाइन कैंपबेल ने दूसरे विकेट के लिए 74 बॉल पर 73 रनों की साझेदारी की। इस साझेदारी के टूटते ही एक के बाद एक दो विकेट गिरे। टेलर 42 और कैंपबेल 30 रन बनाकर आउट हुईं।
पावर प्ले में धीमी रहीं विंडीज बल्लेबाज 
4 रन पर ही पहला विकेट गंवाने से वेस्टइंडीज की शुरुआत धीमी हुई। स्टेफिनी टेलर और शेमाइन कैंपबेल पावर प्ले में महज 29 रन ही बना सकीं।
फोटोज में देखें भारत-वेस्टइंडीज मैच का रोमांच
मंधाना की प्लेइंग-11 में वापसी
इस मैच के लिए भारत की वाइस कैप्टन स्मृति मंधाना और देविका वैद्य की प्लेइंग 11 में वापसी हुई। जबकि यस्तिका भाटिया और हरलीन देओल को बाहर किया गया।
देखें प्लेइंग-11
भारत : हरमनप्रीत कौर (कप्तान), शेफाली वर्मा, स्मृति मंधाना, जेमिमा रोड्रिग्ज, रिचा घोष (विकेटकीपर), पूजा वस्त्राकर, देविका वैद्य, दीप्ति शर्मा, राधा यादव, राजेश्वरी गायकवाड़ और रेणुका सिंह।
वेस्टइंडीज : हेली मैथ्यूज (कप्तान), स्टेफिनी टेलर, शेमाइन कैंपबेल, शबिका गजनबी, चिनेले हेनरी, चेडियन नेशन, एफी फ्लेचर, शामिलिया कोनेल, रशदा विलियम्स, शकीरा सलमान और करिश्मा रामहरक।
क्रिकेट से जुड़ी ये खबरें भी पढ़ें....
टीम इंडिया का गढ़ है दिल्ली:36 साल से जेटली स्टेडियम में कोई टेस्ट नहीं हारा भारत, ऑस्ट्रेलिया यहां 63 साल से नहीं जीता
भारत और ऑस्ट्रेलिया के बीच BGT यानी बॉर्डर गावस्कर ट्रॉफी का दूसरा टेस्ट दिल्ली में खेला जाएगा। यह आठवीं बार होगा जब दिल्ली में दोनों टीम एक-दूसरे के सामने होंगी।
ऑस्ट्रेलिया के लिए दिल्ली में जीतना बहुत मुश्किल होगा, क्योंकि जेटली स्टेडियम टीम इंडिया का गढ़ है। यहां हमेशा भारत का बोलबाला रहा है। ऑस्ट्रेलिया 1959 में यानी 63 साल पहले यहां एकमात्र टेस्ट जीता था। जबकि इस मैदान पर भारत 36 साल से अजेय है। पढ़ें पूरी खबर
फिट रहने के लिए इंजेक्शन लेते हैं भारतीय क्रिकेटर:स्टिंग ऑपरेशन में चीफ सिलेक्टर चेतन शर्मा ने कहा - कोहली-रोहित के बीच कोई मनमुटाव नहींं
भारतीय क्रिकेटर खुद को फिट रखने के लिए इंजेक्शन लेते हैं। यह खुलासा टीम इंडिया के चीफ सेलेक्टर चेतन शर्मा ने ZEE न्यूज चैनल के स्टिंग ऑपरेशन में किया है।
57 साल के पूर्व भारतीय क्रिकेटर चेतन शर्मा ने खुलासा किया- 'भारतीय क्रिकेट टीम के खिलाड़ी इंजेक्शन लेते हैं और 80% फिट होने पर भी 100% फिट हो जाते हैं। ये पेन किलर नहीं हैं। इन इंजेक्शन में ऐसी दवा होती है जो डोप टेस्ट में नहीं पकड़ी जाती है।' पढ़ें पूरी खबर